NORAKSTS

|  |  |
| --- | --- |
| 30.01.2025. | Nr.1/3 |

**PILNVAROJUMS SIA “JELGAVAS ŪDENS”**

**SNIEGT SABIEDRISKOS ŪDENSSAIMNIECĪBAS PAKALPOJUMUS**

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Pašvaldību likuma 4.panta pirmās daļas 1.punkts nosaka, ka viena no pašvaldības autonomajām funkcijām ir organizēt iedzīvotājiem ūdenssaimniecības pakalpojumus.

Atbilstoši Ūdenssaimniecības pakalpojuma likuma 6.panta pirmajai daļai vietējā pašvaldība organizē ūdenssaimniecības pakalpojumu sniegšanu savā administratīvajā teritorijā. Vietējās pašvaldības dome nosaka pašvaldības iestādi, kas pašvaldības administratīvajā teritorijā sniedz sabiedriskos ūdenssaimniecības pakalpojumus un citus noteikta veida ūdenssaimniecības pakalpojumus, vai pilnvaro komersantu sniegt sabiedriskos ūdenssaimniecības pakalpojumus, noslēdzot ar to līgumu par sabiedrisko ūdenssaimniecības pakalpojumu sniegšanu visā pašvaldības administratīvajā teritorijā vai tās daļā.

Ievērojot minēto un pašvaldības pienākumu nodrošināt vispārīgās prasības un kārtību sabiedrisko ūdenssaimniecības pakalpojumu sniegšanā un lietošanā, kā arī prasības piesaistīto Eiropas Savienības fondu līdzekļu apguvei saistībā ar veiktajiem ieguldījumiem sabiedrisko pakalpojumu sniedzēja infrastruktūrā, ir nepieciešams pilnvarot personu, kura sniegtu šo sabiedrisko pakalpojumu Jelgavas valstspilsētas pašvaldības administratīvajā teritorijā.

Jelgavas valstspilsētas pašvaldībai piederošās SIA “JELGAVAS ŪDENS” pamatdarbība ir ūdensapgādes un kanalizācijas, notekūdeņu savākšanas, novadīšanas un attīrīšanas pakalpojumu organizēšana iedzīvotājiem. Jelgavas valstspilsētas pašvaldības dome ar 2022. gada 22. decembra lēmumu Nr.18/13 “Pašvaldības līdzdalības izvērtējums SIA “JELGAVAS ŪDENS”” atzina, ka SIA “JELGAVAS ŪDENS” pamatdarbība atbilst Publiskas personas kapitāla daļu un kapitālsabiedrību pārvaldības likuma 4.pantā un Valsts pārvaldes iekārtas likuma 88.panta pirmās daļas 1. un 2.punktā noteiktajiem nosacījumiem, kad publiska persona savu funkciju efektīvai izpildei var saglabāt līdzdalību esošā kapitālsabiedrībā, ja tiek novērsta tirgus nepilnība un kapitālsabiedrības darbības rezultātā tiek radīti tādi pakalpojumi, kas ir stratēģiski svarīgi pašvaldības administratīvās teritorijas attīstībai, kā arī nolēma saglabāt Jelgavas valstspilsētas pašvaldības tiešo līdzdalību SIA “JELGAVAS ŪDENS” un noteica SIA “JELGAVAS ŪDENS” vispārējo stratēģisko mērķi 2023.-2027.gadam - kvalitatīvu un daudzveidīgu komunālo pakalpojumu (ūdensapgādes un kanalizācijas, notekūdeņu savākšanas, novadīšanas un attīrīšanas pakalpojumu) nodrošināšana Jelgavas valstspilsētas pašvaldības iedzīvotājiem.

Ievērojot minēto un to, ka 2025. gada 25. februārī spēku zaudē 2015. gada 26. februārī starp Jelgavas pilsētas domi un SIA “JELGAVAS ŪDENS” noslēgtais līgums Nr.ADM/2-1.4/15/44 par ūdenssaimniecības pakalpojumu sniegšanu, pamatojoties uz Valsts pārvaldes iekārtas likuma 88.panta nosacījumiem, Pašvaldību likuma 4.panta pirmās daļas 1.punktu, Ūdenssaimniecības pakalpojumu likuma 6.panta pirmo daļu un 7.pantu, Komercdarbības atbalsta kontroles likumu un SIA “JELGAVAS ŪDENS” spēju sniegt pakalpojumus ar vispārēju tautsaimniecisku nozīmi,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Pilnvarot SIA “JELGAVAS ŪDENS”, reģistrācijas Nr. 41703001321, sniegt sabiedriskos ūdenssaimniecības pakalpojumus Jelgavas valstspilsētas pašvaldības administratīvajā teritorijā.
2. Pilnvarot Jelgavas valstspilsētas pašvaldības izpilddirektoru noslēgt līgumu ar SIA “JELGAVAS ŪDENS” par sabiedrisko ūdenssaimniecības pakalpojumu sniegšanu Jelgavas valstspilsētas pašvaldības administratīvajā teritorijā uz 10 (desmit) gadiem no 2025. gada 26. februāra līdz 2035. gada 25. februārim (līgums pielikumā).

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2025. gada 30. janvārī